Vești bune pentru românii care se gândesc, deja, la vacanța de vară. Tarom va introduce o rută nouă de zbor către una dintre cele mai "vânate" destinații din Europa. Zborurile vor fi valabile doar pe timpul verii, în plin sezon de concedii.
Românii care se gândesc deja la vacanța de vară au un motiv în plus de bucurie. Tarom va introduce, începând cu anul acesta, o nouă rută de zbor. Destinația zborurilor va fi una dintre cele populare locații de distracție din rândul românilor.
Potrivit boardingpass.ro, din iunie 2024, Tarom va opera zboruri comerciale regulate către Heraklion, faimoasa insulă grecească. Zborurile către Grecia se vor efectua doar din Capitală, de pe Aeroportul Internațional Henri Coandă.
Primul zbor către Heraklion va fi operat în data de 5 iunie 2024. Începând din acea zi, în fiecare miercuri, românii vor putea să călătorească cu Tarom până în Grecia.
Această rută cu destinația Heraklion, Grecia va fi valabilă doar până în toamnă. Mai exact, ultima dată în care vor mai fi efectuate astfel de zboruri este 21 septembrie 2024.
Zborurile către Grecia a fost introduse la fix, în perioada în care cei mai mulți români se îndreaptă către această destinație de vacanță. Fiind sezon estival, fluxul de pasageri este mult mai crescut, iar orice zbor în plus este binevenit.
Aeronavele care vor transporta pasagerii către Heraklion sunt de tip Boeing 737, iar zborul va dura aproximativ o oră și 55 de minute. Pentru că mai este foarte puțin timp până când va decola primul avion către această destinație, Tarom a publicat, deja, prețul biletelor.
Românii care vor să zboare în Heraklion cu Tarom trebuie să știe că prețul biletelor începe de la 190 de euro pe un drum dus-întors. Acesta poate să difere în funcție de perioada de călătorie selectată.
Pasagerii vor decola de pe Aeroportul Otopeni la ora 11:40 și vor ateriza în Herklion la ora 13:34. Pe ruta de întoarcere, avionul va decola din Grecia la ora 14:25 și va ateriza în București la ora locala 16:20.
Până acum, românii puteau ajunge în Heraklion doar cu Wizz Air. Tarom mai are în portofoliu două rute către Grecia, dar destinațiile lor sunt Atena și Salonic.
Faptul că Tarom a introdus o rută nouă i-a uimit pe mulți, având în vedere că, în ultima vreme, compania mai degrabă a anulat zboruri. Românii mai pot ajunge în Grecia și cu zborurile charter. Până acum, acestea au fost operate de Animawings.